Lav et referat af nedenstående tekst:

Tekst:
AaB havde muligheden for næsten at lukke hullet op til FC Midtjylland på Superligaens andenplads, da de to hold mandag mødte hinanden i Herning. Den mulighed missede nordjyderne dog, da det blev til et 2-0-nederlag. FC Midtjylland øgede med sejren afstanden mellem holdene til syv point, og AaB får dermed svært ved at melde sig ind i kampen om sølvmedaljerne. Kom bagud på straffesparksscoring Det var hjemmeholdet, der kom frem til flest afslutninger i første halvleg, hvor AaB tidligt måtte foretage en udskiftning. En skadet Kasper Kusk gik ud, mens Lucas Andersen kom ind. Lucas Andersen forsøgte flere gange at sætte holdkammeraterne op til chancer, men det lykkedes ikke AaB-spillerne at få bolden i nettet. Det gjorde det til gengæld for FC Midtjyllands brasilianske midtbanespiller Evander, da han efter 38 minutters spil omsatte et straffespark til mål. Fem minutter senere scorede Anders Dreyer for værterne, som dermed kunne gå til pause med en 2-0-føring. AaB'er vist ud AaB foretog endnu en udskiftning i pausen. Milan Makaric blev sendt på banen fra anden halvlegs start for at erstatte Kasper Høgh, uden at det dog gjorde nordjydernes offensiv mere farlig end i de første 45 minutter. Efter en times spil blev nordjyderne reduceret til 10 mand, da forsvarsspilleren Mathias Ross fik sit andet gule kort i kampen og blev sendt i bad. Det var værterne, der kom frem til de største chancer i anden halvleg, så et AaB-comeback var aldrig under opsejling. Der blev ikke scoret flere mål i opgøret, så AaB måtte forlade Herning med et 2-0-nederlag i bagagen. Dermed fik nordjyderne ikke meldt sig ind i striden om sølvmedaljerne. Det kunne de have gjort med et sejr, som ville have betydet, at de kun var et point efter midtjyderne. Nu er forskellen syv point med seks runder igen. AaB spiller sin næste Superliga-kamp på søndag, hvor Silkeborg IF gæster Aalborg.

Referat:
AaB tabte mandagens udekamp mod FC Midtjylland og måtte dermed se afstanden op til Superligaens andenplads blive øget.